# Pető Endre, Petheő

(Bp., 1905. febr. 14.–?): színész. A SzAk-t 1925-ben végezte el. 1926-tól 1928-ig, ill. 1934–35-ben az Országos Kamara Színházzal, 1933–34-ben a Magyar Játékszín Kamaraszínházzal járta a vidéket. 1928–29-ben a pozsonyi színház, 1929–30-ban a Belvárosi Színház tagja volt, 1932-ben a Vígszínházban is fellépett. 1936–37-ben Pécsett, 1937–38-ban Szegeden működött. 1939-ben az Andrássy Színházban kapott szerepet, 1939–40-ben a Komédia, 1941–42-ben a Kamara Varieté, 1943–44-ben a Madách Színház szerződtette. 1945-ben a Budai, 1949-ben a Művész Színházban lépett fel. 1949-től 1972-ig a győri színházban szerepelt. Jellemszerepeket formált meg. F.Sz. Gregers (Ibsen: A vadkacsa); Benjamin (Strindberg: Húsvét); Bernardo (Sh.: Hamlet); Pósalaky (Móricz Zs.: Légy jó mindhalálig).