# Játékszín

1978-ban alakult, a volt Kamara Varieté épületében (Bp., VI., Teréz krt. 48.). Első bem.-ja 1978. okt. 4-én volt. A Játékszínt a minisztérium hozta létre, azzal a céllal, hogy új művészi kezdeményezéseket, alkotócsoportokat, új m. művek előadását támogassa. E cél érdekében évente két drámapályázat kiírását is tervezték. Az első sikeres periódus Giricz Mátyás művészeti vezetésével 1979-ben volt. Az 1980–81-es évadban új játszóhelyen, a Vigadó Kamaratermében Romhányi László rendezett előadásokat. 1983-tól Berény Gábor vette át az igazgatást. Megtartotta a színház befogadó jellegét, ill. saját produkciókat hozott létre. Művészi elképzeléseiben, terveiben továbbra is a m. darabok bemutatása és színvonalas előadása szerepelt, de a régi nagy sikerek színrevitelét és újrafogalmazását is célul tűzte ki. A műsortervben fajsúlyos drámák és színvonalas szórakoztató művek egyaránt szerepeltek. Berényi Gábor 1992-ig, nyugdíjazásáig vezette a színházat. 1992. nov. óta az új igazgató Balázsovits Lajos. A Játékszín jelentősebb bem.-i: Karinthy F.: Gőz; Czakó G.: Disznójáték; Ördögh Sz.: Koponyák hegyén; Szakonyi K.: Adáshiba; Hubay M.: Tüzet viszek; Füst M.: Máli néni; Karinthy F.: Bösendorfer; Szép E.: Aranyóra; Déry T.: Az óriáscsecsemő; Eörsi I.: Az interjú.