# Vágvölgyi Ilona

(Felsőgöd, 1940. ápr. 17.– ): jelmeztervező. 1964-ben szerzett diplomát a bp.-i Iparművészeti Főiskolán. Előbb az Állami Déryné Színház szerződtette, majd 1968–tól 1975-ig a Békés Megyei Jókai Színház, 1975–1982 között a Szegedi Nemzeti Színház, 1982-től a zalaegerszegi Hevesi Sándor Színház jelmeztervezője volt. Stílusbiztonság, fantázia, az anyagok, technikák hajlékony alkalmazása jellemzi munkáit. F.T. Sh:: II. Richárd; Miller: A salemi boszorkányok; Sh.: VI. Henrik; Csehov: Három nővér.