# Mikey Lajos; Csizmadia

(Cegléd, 1846–Szabadka, 1892. dec. 18.): színész, rendező, színműíró. 1864-ben a Budai Népszínházban lépett először színpadra. Burleszk komikus szerepek, operett-buffók kiemelkedő alakítója volt, de szívesen szerepelt tragédiában is, pl. Polonius (Sh.: Hamlet). Több évadban szerepelt Aradon, Miskolcon, Szegeden. Legnagyobb sikereit Győrben érte el, ahol főszerepeket alakított. Itt próbálkozott először rendezéssel is. F.Sz. Derrik (Planquette: Ripp v. Winkle); Szellemfi (Szigligeti E.: Liliomfi); Bankó Béni (Csiky G.: Proletárok); Cardinet (Meilhac-Halévy: A kigyógyult házaspár). F.M. A koldusasszony bosszúja (bem.: Győr, 1883). – Felesége Dániel Katalin (Kolozsvár, 1850.–Kassa, 1910. okt. 7.) színésznő volt.

M.A. 1864–65, 1876–77, 1889–90: Arad; 1868, 1877–78, 1890–91: Miskolc; 1869–73, 1884–86: Kassa; 1873: Buda; 1873–74: Kecskemét; 1874–75, 1877–78, 1888–89: Szeged; 1877: Sopron; 1878–81, 1883–84, 1886–88: Győr–Sopron–Szombathely; 1881–83: Pozsony; 1891-től: Szabadka.