# Simor Erzsi

(Bp., 1913. júl. 7.–Bp., 1977. febr. 2.): színésznő. Előbb tanítónői oklevelet szerzett, majd Góth Sándornál tanult színészmesterséget. 1937-ben a Magyar Színház szerződtette, ezután a Royal Varietében játszott, majd az Andrássy úti Színház, később az Új Magyar Színház tagja lett. A háború után Debrecenben és Pécsett játszott, 1959-től haláláig a Madách Színház tagja volt. Pályája kezdetén rendkívüli szépségével tűnt fel, de drámai szerepeiben bizonyította, hogy szépsége markáns jellemábrázoló tehetséggel párosult. 1936-tól filmezett, filmszerepei népszerűséget biztosítottak számára. Több mint 50 filmben és néhány tv-játékban szerepelt. F.Sz. Stuart Mária (Schiller); Gertrudis (Katona J.: Bánk bán); Gertrud (Sh.: Hamlet); Flavia (Füst M.: Catullus); Eladó (Karinthy F.: Bösendorfer); Lady Windermere (Wilde: Lady Windermere legyezője); Lady Milford (Schiller: Ármány és szerelem); Capuletné (Sh.: Rómeó és Júlia).

SIMOR ERZSI