# Bálint Dezső

(Bp., 1872–Bécs, 1919. szept. 19.): színházigazgató. Újságíróként kezdte pályáját. 1907–08-ban a Budapesti Cabaret Színház, 1908–09-ben a Bonbonnière Kabaré ig.-ja volt. 1908 febr.-ban a Népszínház–Vígopera társig.-ja lett. 1909-től a Royal Orfeum tulajdonosa és direktora volt. Számos vj.-ot és operettlibrettót fordított magyarra. Fordításai: Capus: Pénzt vagy életet! (1901); A szerencse (1901); ifj. A. Dumas: Georges hercegnő (1906).