# Takács Paula

(Palermo, 1913. dec. 10.– ): énekesnő (szoprán). Énektanulmányait a Zak-n végezte 1931–36-ban Maleczky Bianka és Hoór-Tempis Erzsébet irányításával. 1941–47-ben a kolozsvári Nemzeti Színház magánénekesnője, 1948-ban a Turandot (Puccini) címszerepében mutatkozott be az Operaházban, majd 1948–69-ben magánénekesnő, vezető drámai szoprán volt. Mozart, Verdi, Wagner és Puccini operáiban egyaránt kimagasló alakításokat nyújtott. Oratóriuménekesnőként is elismert. (Verdi: Requiem, Sugár R.: Hunyadi). Számos európai országban – Svájc, Olaszország, Csehszlovákia – vendégszerepelt. Kossuth-díjas (1956), Liszt Ferenc-díjas (1953), érdemes művész (1959). A bécsi Nemzetközi Énekverseny II. díjasa. F.Sz. Melinda (Erkel F.: Bánk bán); Leonóra (Beethoven: Fidelio); Aida (Verdi); Amélia (Verdi: Az álarcosbál); Senta (Wagner: A bolygó hollandi); Santuzza (Mascagni: Parasztbecsület); Erzsébet (Wagner: Tannhäuser).

TAKÁCS PAULA – Sába királynője (Goldmark: Sába királynője)