# Egri Kati

(Bp., 1953. ápr. 29.– ): színésznő. 1967-ben kezdte pályáját diákszínjátszóként. 1975-ben végezte el a SzAk-t és a veszprémi Petőfi Színházba szerződött. 1976-tól 1979-ig a Nemzeti Színház, majd 1985-ig a szolnoki Szigligeti Színház tagja. Egy évig szabadfoglalkozású, majd 1986-tól 1991-ig a Radnóti Színpad művésze. 1991 óta a Budapesti Kamaraszínházban játszik. Groteszk világlátása áthatja valamennyi alakítását. Több tévéfilmben szerepelt. 1985-ben Jászai Mari-díjat kapott. F.Sz. Marianne, Dorine (Molière: Tartuffe); Polly (Brecht–Weill: Koldusopera); Glória (Örkény I.: Sötét galamb); Johanna (Shaw: Szent Johanna); Dene (Bernhardt: Ritter, Dene, Voss); Lindéné (Ibsen: Nóra); Toinette (Molière: A képzelt beteg); Delmaure Olívia (Jókai M.: A hulla férje).