# Zsedényi Károly

(Gyenesdiás, 1910– ): táncos, koreográfus, balettmester. Szakmai tanulmányait Trojanov magániskolájában kezdte, majd az Operaházban folytatta Jan Cieplinski irányításával. Az Operaház tagja lett 1933-ban, 1946-ig volt magántáncos. Ekkor Szegedre szerződött, ahol 1948-ig táncolt, koreografált, valamint balettmester is volt. Azóta külföldön él, pedagógiai munkát folytat. Kiváló felkészültségű, muzikális táncművész, számos főszerepben aratott sikert. F.Sz. Árva Józsi (Cieplinski: Árva Józsi három csodája); Petruska (Milloss A.); József (Cieplinski: József legendája); Mercutio (Harangozó Gy.: Rómeó és Júlia); Apolló (Milloss A.: Prométheusz teremtményei); főszerep (Cieplinski: Éji zene, Császárkeringő). F.K. Seherezádé (1946); Coppélia (1947); Csodafurulya (1947); Sylvia (1947). – Ir. Neumann I.: Balettélet a szegedi Nemzeti Színházban a felszabadulás után (Tánctudományi Tanulmányok, 1976–77).