# Tarnai Leóna

(Bp., 1873. febr. 22.–?): színésznő. 1894-ben férje, Kömlei Gyula szabadkai társ.-ában kezdte pályáját. 1899-ben a Városligeti Színkörben, 1901–02-ben Temesvárott, majd kisebb-nagyobb vidéki társ.-oknál játszott. 1913–1915 között a Népoperában, 1915-től 1918-ig a Télikert mulatóban, 1918-ban a Margitszigeti, 1919-ben a Margit, a Budapesti, 1919–1921 között a Revü, 1920–21-ben a Scala Színházban szerepelt. További sorsát nem ismerjük. F.Sz. Karolina (Aseher: Hejehuja báró); Antoinette (Hervé: Pintyőke); Lady Constance (Jones: Gésák).