# Szabó Cseh Mária; Cseh

(Magyarcsernye, 1916. márc. 3.– ): színésznő. Műkedvelőként kezdte pályáját Kikindán, majd amikor 1945 őszén a Szabadkai Népszínház felvételt hirdetett, férjével, Szabó Istvánnal jelentkeztek, és így az elsők között kerültek be a Népszínház m. társ.-ába, amelynek harminc évig tagja volt, onnan vonult nyugdíjba. Hosszú pályafutása alatt minden szerepkörben játszott: drámai szerepeket, szubrettszerepeket, de bizonyította komikai tehetségét is. F.Sz. Zsófi (Háy Gy.: Tiszazug); Juli (Molnár F.: Liliom); Mary (Dickens: Házitücsök); Natália (Gorkij: Vássza Zseleznova); Rina (Nušić: A megboldogult); Helene Alving (Ibsen: Kísértetek); Júlia kisasszony (Strindberg); Kata (Sh.: A makrancos hölgy); Anya (García Lorca: Vérmenyegző); Kurázsi mama (Brecht); Mary (O’Neill: Utazás az éjszakába).

SZABÓ CSEH MÁRIA – Angyalka (Molière: Dandin György)