# Kovács Brigitta

(Heves, 1952. jan. 6.– ): énekesnő (szoprán). Tanulmányait 1975-től 1979-ig a Zak-n Kutrucz Éva irányításával végezte. 1977-ben megnyerte Karlovy Varyban a Nemzetközi Dvořak Énekversenyt, 1981-ben III. helyezettje volt az athéni Maria Callas Énekversenynek, majd 1983-ban II. díjat nyert az Erkel–Kodály Nemzetközi Énekversenyen. 1979 óta a Fővárosi Operettszínház tagja, számos alkalommal vendégszerepelt külföldön. Több hanglemezfelvétel közreműködője: Zórika (Lehár F.: Cigányszerelem); Marica grófnő (Kálmán I.); Rosalinda (ifj. J. Strauss: A denevér).